ΓΡΑΠΤΗ ΕΡΩΤΗΣΗ E-1892/02

υποβολή: Pierre Jonckheer (Verts/ALE) προς την Επιτροπή

(1 Ιουλίου 2002)

Θέμα: Υπαίθριο ανθρακωρυχείο στα Βόρεια της Λεόν (επαρχία Valle de Laciana, Ισπανία)

Στην επαρχία Valle de Laciana (Villablino, Len) η εταιρεία ορυχείων-μεταλλείων Ponferrada S.A., ιδιοκτησίας του επιχειρηματία από τη Λεόν Victorino Alonso, άρχισε την εκμετάλλευση τουπαίθριου ορυχείου FONFRΑ στο δήμο Villablino που έχει έκταση 300 εκταρίων. Το ορυχείο απέχει λιγότερο από 700 μέτρα από το χωριό Orallo και μόλις 1500 μέτρα από ένα άλλοπαίθριο ορυχείο, το El Feixoln.

Η περιοχή όπου άρχισαν οι εργασίες είναι φυσικός βιότοπος της αρκούδας, του φασιανού και άλλων ειδών που προστατεύονται από τις οδηγίες 79/409/ΕΟΚ(1) και 92/43/ΕΟΚ(2) και βρίσκεται εντός των ορίων του Σχεδίου Χωροταξίας Φυσικών Πόρων της Οροσειράς Ancares, ανήκει στο φυσικό δρυμό του Ancares-Alto Sil, ανακηρυγμένο ως προστατευόμενη ζώνη και επιπλέον βρίσκεται εντός της ζώνης 14, Babia-Somiedo.

Το μέρος όπου κατασκευάστηκε το ορυχείο διακόπτει τον διάδρομο επικοινωνίας της άρκτου που ονομάζεται Corredor de Leitariegos και είναι ζωτικής σημασίας για την αναπαραγωγή και κυκλοφορία των ειδών της πανίδας μεταξύ Somiedo — Cangas de Narcea και της Degaa — Alto Sil — Ancares που βρίσκεται ανατολικά. Σύμφωνα με τους πιο διακεκριμένους εμπειρογνώμονες για τα θέματα αυτά (Francisco Purroy, Javier Naves, Alberto Frnandez Gil), η εκμετάλλευση θα προκαλέσει την καταστροφή ενός τρίτου τουλάχιστον του εν λόγω διαδρόμου. Επίσης, μεταξύ 1992 — 1996, τα προγράμματα προστασίας των βιοτόπων της αρκούδας στην οροσειρά της Καντάμπρια επιδοτήθηκαν με 8 625 266 Ecu από τα προγράμματα Life το 75 % των οποίων καταβλήθηκε από την Ε.Ε.

Το σχέδιο αυτόποβλήθηκε σε αξιολόγηση περιβαλλοντικών επιπτώσεων, αλλά στη διοικητική διαδικασία επιδείχθηκε ηθελημένη και σκόπιμη έλλειψη επιστημονικής και τεχνικής επιμέλειας με σκοπό να ελαχιστοποιηθούν οι ζοφερές συνέπειές του για τη χλωρίδα, την πανίδα, τα εδάφη, στην ατμόσφαιρα, ταδροφόρα κοιτάσματα, το τοπίο, την απασχόληση και τους ανθρώπους(3).

1. Πώς δικαιολογεί η Επιτροπή την καταστροφή της βιοποικιλότητας και του μέλλοντος αυτής της επαρχίας τη στιγμή που ο τομέας του άνθρακα είναι καταδικασμένος να εξαφανισθεί σύντομα·

2. Δεν θεωρεί η Επιτροπή ότι η Ισπανία παραβιάζει τους ευρωπαϊκούς κανονισμούς και τη νομοθεσία για την προστασία του περιβάλλοντος και ιδίως τις οδηγίες 79/409/ΕΟΚ, 92/43/ΕΟΚ και 90/313/ΕΟΚ(4)·

3. Δεν νομίζει η Επιτροπή ότι είναι αντιφατικό αφενός να ενισχύεται με κοινοτικούς πόρους η προστασία της αρκούδας και αφετέρου, στο ίδιο μέρος, να χρηματοδοτούνται δραστηριότητες που βλάπτουν αυτό το είδος και τον βιότοπό του·

4. Δεν θεωρεί η Επιτροπή ότι θα έπρεπε να διακοπεί η επιδότηση μέχρι να διευκρινισθούν όλα τα τιθέμενα ερωτήματα·

(1) ΕΕ L 103 της 25.4.1979, σελ. 1.

(2) ΕΕ L 206 της 22.7.1992, σελ. 7.

(3) Σημειωτέον ότι η ποιότητα του άνθρακα τωνπαίθριων ορυχείων είναι τόσο χαμηλή που δημιουργεί πάνω από 35 % περισσότερη στάχτη με συνακόλουθη αύξηση της ρύπανσης του περιβάλλοντος.

(4) ΕΕ L 158 της 23.6.1990, σελ. 56.

Απάντηση της κας Wallstrm εξ ονόματος της Επιτροπής

(6 Σεπτεμβρίου 2002)

Τα όσα θίγονται από το Αξιότιμο Μέλος του Κοινοβουλίου αποτελούν το αντικείμενο διαδικασίας καταγγελίας η οποία εξετάζεται από την Επιτροπή.

Στο πλαίσιο του χειρισμού τηςπόθεσης αυτής, η Επιτροπή προβαίνει σε διαβήματα προς τις ισπανικές αρχές προκειμένου η τελευταία να της διαβιβάσει περαιτέρω πληροφορίες επί των ανωτέρω, καθώς και τα σχόλιά τους σχετικά με την εφαρμογή των ακόλουθων οδηγιών του Συμβουλίου:

- 92/43/ΕΟΚ(1) της 21ης Μαΐου 1992 περί της διατηρήσεως των φυσικών ενδιαιτημάτων (οικοτόπων) καθώς και της άγριας πανίδας και χλωρίδας,

- 79/409/ΕΟΚ(2) της 2ας Απριλίου 1979 περί της διατηρήσεως των αγρίων πτηνών,

- 85/337/ΕΟΚ(3) της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον.

Η Επιτροπή θα διασφαλίσει την εκ μέρους των ισπανικών αρχών συνεκτίμηση των διατάξεων των προαναφερθεισών οδηγιών του Συμβουλίου.

Η οδηγία 90/313/ΕΟΚ(4) του Συμβουλίου της 7ης Ιουνίου 1990 σχετικά με την ελεύθερη πρόσβαση στις πληροφορίες τις σχετικές με το περιβάλλον μεταφέρθηκε στο ισπανικό δίκαιο μέσω του Νόμου 38/1995 της 13ης Δεκεμβρίου. Δεν φαίνεται να έχειπάρξει παράβαση της εν λόγω οδηγίας εκ μέρους των ισπανικών αρχών.

Σύμφωνα με τις πληροφορίες που διαβίβασαν οι ισπανικές αρχές, το ανοικτό ανθρακωρυχείο στην Valle de Laciana, Villablino, Len, δεν έχει χρηματοδοτηθεί από κοινοτικούς πόρους του Ευρωπαϊκού Ταμείου Περιφερειακής Ανάπτυξης (ΕΤΠΑ). Το ορυχείο έχει αποσπάσει την απαιτούμενη άδεια λειτουργίας και ο φορέας εκμετάλλευσης είναι αποδέκτης της προβλεπόμενης χρηματοδοτικής στήριξης εντός του νομικού πλαισίου που διέπει τις δραστηριότητες εξόρυξης άνθρακα.

(1) ΕΕ L 206 της 22.7.1992.

(2) ΕΕ L 103 της 25.4.1979.

(3) ΕΕ L 175 της 5.7.1985.

(4) ΕΕ L 158 της 23.6.1990.